Title: Zxczxc
Author: Karol Bergmann
Last saved by: Pitlová Ľubica
Company: FEI

Správa zo zahraničnej pracovnej cesty
1.	Účastníci ZPC:

•	Ľubica Pitlová (RO)		sekcia vedy a techniky, 26A0 MŠVVaŠ SR 
(anglický a nemecký jazyk C1, C1)
•	Jaroslava Szüdi			sekcia vedy a techniky, 26A0 MŠVVaŠ SR 
(anglický a nemecký jazyk C1, B2), 

Zasadnutia sa zúčastnil tiež p. Andrej Kurucz - vedúci kancelárie SLORD v Bruseli
 
2.  Zahraničná pracovná cesta:

Štát: | Belgicko

Mesto:
Adresa:

Brusel
Centre A. Borschette, Rue Froissart 36 (AB-0A)
Brusel

Vykonaná v dňoch: | 12.9.-13.9.2017
Prijímajúca organizácia: | Európska Komisia
Účel cesty: | 22. zasadnutie strategického programového výboru H2020
Spôsob financovania: | MŠVVaŠ SR / refundácia cestovných nákladov EK
3.	Rámcový program pobytu:
 12.9.2017	cesta autom z Bratislavy do Viedne (odchod o 7:00 hod.), prílet do Bruselu o 11:30 hod. 
	14:00-17:00 – účasť na workshope organizovanom EK k štruktúre nového RP a podpore rozširovania účasti 
13.9.2017	10:00-17:00 - účasť na 22. zasadnutí programového výboru
		19:20 odlet do Viedne a cesta autom do Bratislavy (príchod o 22:30 hod.)

4.	A) Stručný priebeh workshopu „ Mission oriented approach“ dňa 12.9.

Zástupca Európskej komisie Kurt Vandenberghe predstavil účastníkom nový prístup, ktorým sa má riadiť príprava nastávajúceho 9. rámcového programu pre výskum a inovácie (FP9)  pod názvom „Mission oriented approach“. Ide o zameranie výskumu na dlhodobé ciele EÚ (missions). Tieto ciele nie sú totožné s doteraz definovanými „oblasťami v strednodobej pozornosti“ (focus areas) ani veľkými výzvami (grand challenges). 
Členské štáty následne diskutovali o spôsobe definovania týchto cieľov, o riadení celého procesu a jeho vyhodnocovaní. Zhodli sa na tom, že nepôjde o jednoduchý proces. SK delegácia upozornila na to, že v prípade výskumu zameraného na dlhodobé ciele bude riadenie spoločného procesu náročné, avšak bude potrebné zamyslieť sa aj nad kritériami hodnotenia dopadu akcií (projektov), keďže možno očakávať, že ich  vplyv, hlavne v oblasti spoločenských výziev bude evidentný až po dlhšom časovom období, ktoré pravdepodobne presiahne dĺžku jedného rámcového programu. Bude teda potrebné zabezpečiť kontinuitu a tzv. roadmap aproach (postup podľa „cestovnej mapy“). 
		
4.	B) Stručný priebeh 22. zasadnutia strategického programového výboru dňa 13.9. 
Body programu:
1.	Privítanie účastníkov 
2.	Predstavenie a schválenie programu zasadnutia
3.	Schválenie zápisu z predchádzajúceho zasadnutia
4.	Prerokovanie pracovného programu na roky 2018-2020
             - Súčasný stav a plánovanie
	-  Šírenie excelentnosti a rozširovanie účasti (SEaWP)
	-  Európska rada pre inovácie (EIC)
	- Veda so spoločnosťou a pre spoločnosť (SWaFS)
	-  Všeobecné predstavenie
	-  Všeobecné prílohy
	-  Šírenie, využívanie a hodnotenie
5.	Ďalšie otázky a diskusia

Zhrnutie najdôležitejších bodov zasadnutia:

Komisia plánuje poslať finálnu verziu Pracovného programu pre roky 2018-2020 na písomné vyjadrenie členským štátom najneskôr do 29.9.2017. Pracovný program (ďalej len „PP“) by mal byť pripravený na schválenie a následnú prezentáciu do 27. októbra 2017.

Dňa 27.10.2017 sa v Bruseli pripravuje tematické podujatie týkajúce sa oficiálneho predstavenie PP. 

Spustenie výziev v rámci pripravovanej Európskej inovačnej rady (ďalej len „EIC“) sa očakáva k 7. novembru 2017. 

Komisia pripravuje špeciálne brožúry k „Focus Areas“ pre PP, tematické videá a viacero špeciálnych postov na sociálnych sieťach k pilotnému projektu  Európskej inovačnej rady (European Innovation Council – ďalej len  „EIC“ ). Zároveň bude pripravený tzv. “factsheet” – súhrnný dokument týkajúci sa otázok a odpovedí k EIC. 
 
V oblasti VaVaI sú to naďalej pretrvávajúce inovačné rozdiely. Nové pilotné opatrenia “Widening Fellowships” (s rozpočtom 5 mil. EUR pre rok 2018, 6 mil. EUR pre rok 2019, 7 mil. EUR pre rok 2020), by mali prispievať  aj k znižovaniu rozdielov vo výkonnosti európskych štátov a prilákať štipendistov MSCA do krajín EÚ 13. 

Komisia odkázala na záväzok členských štátov EÚ prostredníctvom záverov Rady z mája 2016, v ktorých sa členské štáty zaviazali do roku 2020 prejsť na systém “Open Science”. Komisia pripravuje novú iniciatívu „Open Research Platform“ - ide o online platformu, ktorá bude zadarmo ponúkať služby výskumným subjektom v H2020. 

Návrh rozpočtu zo strany Komisie pre rok 2018 počítal s celkovým objemom finančných prostriedkov vo výške približne 160.6 miliárd EUR. Rada v júli reagovala na danú žiadosť znížením prostriedkov o 1.7 miliardy EUR. 

Komisia pripravuje stretnutie “eCorda user Group” k pripravovanému spusteniu vizuálneho nástroja, ktoré sa uskutoční 13. októbra 2017. Komisia bude posielať užívateľom eCorda bližšie informácie o spustení vizuálneho nástroja a zároveň bude sprístupnený priestor na vyjadrenie spokojnosti s novým nástrojom.

Ďalšie zasadnutie Strategického programového výboru H2020 sa uskutoční 23. novembra 2017 v Bruseli. 

Jednotlivé body zasadnutia:

2. Schválenie programu zasadnutia

Program zasadnutia bola prijatá bez výhrad. Členské štáty vak požiadali Komisiu, aby boli všetky dokumenty k zasadnutiam zasielané delegáciám včas (podľa pravidiel vyplývajúcich z komitológie), aby mali členské štáty dostatok času na analýzu dokumentov a prípravu. 

3. Schválenie zápisu z 21. zasadnutia 

Zápis z posledného zasadnutia Strategického programového výboru H2020 bol prijatý bez pripomienok.

4. Pracovný program 2018-2020:
State of play and launch planning:

Komisia plánuje poslať finálnu verziu Pracovného programu pre roky 2018-2020 na písomné vyjadrenie členským štátom najneskôr do budúceho týždňa. Pracovný program (ďalej len „PP“) by mal byť pripravený na schválenie a následnú prezentáciu do 27. októbra 2017.

Dňa 27.10.2017 sa v Bruseli pripravuje tematické podujatie týkajúce sa oficiálneho predstavenia PP.

Oficiálne predstavenie pilotnej fázy a PP k EIC bude prebiehať na podujatí „Web Summit“ v termíne od 6. do 9. novembra 2017 v Lisabone.

Komisia pripravuje špecifické podujatie venované téme „Open Science“, ktoré sa uskutoční od 28. do 29. novembra 2017 v Bruseli. 

Komisia pripravujú špeciálne booklety k „Focus Areas“ pre PP, tematické videá a viacero špeciálnych postov na sociálnych sieťach k EIC. Zároveň bude pripravený tzv. “factsheet” týkajúci sa otázok a odpovedí k EIC. 

Vo viacerých členských štátoch sa pripravujú v nadchádzajúcom období informačné dni k PP H2020 pre roky 2018-2020. Celkovo je doteraz zaregistrovaných 8 takýchto podujatí.

Spreading Excellence and Widening participation: 

Pracovný program SEaWP prešiel internými konzultáciami na EK a je pripravený na schválenie - v aktuálnej verzii PP (v porovnaní s júnovou verziou) sú zohľadnené informácie týkajúce sa synergii s EŠIF (a „Oznámením“ EK k S3 stratégiám), výsledkov strednodobého hodnotenia H2020, referencie k JPI UE a nových výziev Twinning a ERA Chairs pre rok 2018. Pre výzvy Twinning a ERA Chair bude alokovaných 30 mil. EUR.

Bolo potvrdené, že konferencia WIRE (Week of Innovative Regions) sa bude v roku 2019 konať v Rumunsku a v roku 2020 v Chorvátsku.

Generálna riaditeľka z DG EAC p. Martine Reicherts vo svojom prejave odkázala na slová prezidenta EK J.-C. Junckera, že v EÚ stále čelíme viacerým nerovnostiam medzi ČŠ a regiónmi EÚ. V oblasti VaVaI sú to naďalej pretrvávajúce inovačné rozdiely.

Nové pilotné opatrenia “Widening Fellowships” (s rozpočtom 5 mil. EUR pre rok 2018, 6 mil. EUR pre rok 2019, 7 mil. EUR pre rok 2020), by mali prispievať k znižovaniu rozdielov vo výkonnosti európskych štátov a prilákať štipendistov MSCA do EÚ 13. 

Nové pilotné opatrenia „Widening Fellowships“ (ďalej len „WF“) sa zamerajú na poskytovanie špecifickej podpory výskumníkom bez rozdielu národnosti, aby svoje štipendiá vykonávali v krajinách EÚ13.

Diskusia:

EE požaduje informáciu, či budú „výskumné náklady” v rámci ERA Chair „nárokovateľné“ alebo nie. V súčasnom PP SEaWP bola referencia k výskumným nákladom odstránená, detaily výzvy k tejto veci však zostávajú naďalej neisté. 

EK uviedla, že plánuje aktualizovať návrh textu k ERA Chairs týkajúci sa výskumných nákladov, aby bol text jasnejšie štruktúrovaný.

DE (podporené FR, NL) víta opatrenia WF. DE je však presvedčené, že nové opatrenia v rámci SEaWP by sa však už v nadchádzajúcom PP pre roky 2018-2020 zavádzať nemali. Uvidíme, ako sa pilotná fáza WF osvedčí v praxi.

Skupina členských štátov (EE, PL, LV, HU, HV a SI) podporuje spustenie podobných pilotných ako WF aj v budúcnosti. SI (podporené IT) zároveň podporuje rozšírenie opatrení aj na iných úrovniach (pozn.: SI podporuje rozšírenie opatrení aj v rámci ERC). Na druhej strane stojí DE (podporené UK, NL, FR, DK), ktoré je skeptické k rozširovaniu nástrojov aj na iných úrovniach (pozn.: odkaz na ERC).

European Innovation Council pilot:

Spustenie všetkých výziev v rámci pripravovanej Európskej inovačnej rady (ďalej len „EIC“) sa očakáva k 7. novembru 2017. 

Výzvy EIC by mali byť koherentné a plne “bottom up”. Výsledky výziev EIC by mali byť schopné podporiť európsky trh a prelomové inovácie. Súčasný návrh PP k EIC obsahuje doplnené vety, ktoré odkazujú na koherentnosť a lepšie prepojenie na prílohy PP a rozpočet. Zároveň boli zapracované referencie týkajúce sa EŠIF a “Seal of Excellence”, kde je to relevantné. 

SME Instrument (aktualizácia v PP):

Najzásadnejším kritériom v procese hodnotenia bude budúci VPLYV (dopad) a EXCELENCIA. Komisia bude taktiež viac hľadieť na referencie “firmy/aplikanta” v rámci KVALITY a EFEKTÍVNOSTI IMPLEMENTÁCIE na rozdiel od samotného „projektu”. 

Fast Track to Innovation (aktualizácia v PP):

Pri FTI sa jedná o inovačné akcie (namiesto samotných projektov). EK bude pri hodnotení hľadieť na IMPLEMENTAČNÝ PLÁN (detailne spracovaný návrh) – ide o zásadné kritérium. Komisia bude ďalej požadovať „dohodu o konzorciu“.

FET Open (aktualizácia v PP):

Časť rozpočtu FET-Open  pre 2018 bude použitý na podporu aktivít počas 2016-2017 (netýka sa EIC pilotných aktivít).
Limity strany pre technickú podporu (B, sekcia 1-3) zredukované.

Horizon Prizes (aktualizácia v PP):

V úvode bola odstránená referencia k rozpočtu, bolo však zapracované lepšie vysvetlenie k pravidlám a obsahu „Prizes“.
Pre všetky ceny boli zapracované stručnejšie a odvážnejšie formulovanie informácií k tomu, aké výsledky sa očakávajú.
Všetky “Prizes” budú spustené vo štvrtom kvartáli 2017 – zároveň sa pri niektorých výzvach upravili deadlines.
Pri „Prize“ s názvom “Low-Cost Space Launch” môže byť koordinačná entita výhradne z ČŠ EÚ.

Jednotlivé H2020 Prizes: 
- - 1. EIC Horizon Prize for 'Innovative Batteries for eVehicles'
- - 2. EIC Horizon Prize for 'Fuel from the Sun: Artificial Photosynthesis'
- - 3. EIC Horizon Prize for 'Early Warning for Epidemics'
- - 4. EIC Horizon Prize for 'Blockchain for Social Good'
- - 5. EIC Horizon Prize for 'Low-Cost Space Launch'
- - 6. EIC Horizon Prize for 'Affordable High-Tech for Humanitarian Aid'

Komisia plánuje spustiť tzv. “Crowdfunding RnI Pilot”, ktorého rozpočet bol už ohlásený. Bližšie detaily budú čoskoro objasnené. 

Diskusia: 
CH (podporené NO a Izrael) uviedlo, že podľa platných pravidiel a zmlúv by mali mať asociované krajiny pri H2020 zabezpečený rovnaký prístup ku všetkým aktivitám H2020 bez výnimky. Pre CH je nepochopiteľné, prečo sa EFTA krajiny nemôžu zúčastňovať na jednej z H2020 Prizes. 

NO (podporené FI) presadzuje a podporuje politiku “Open Data”- v tomto zmysle nerozumie, prečo pri SME Instrument fáze 2 nie je vyžadovaný otvorený prístup k dátam. 

FI požaduje bližšie informácie, akým spôsobom budú prebiehať pri hodnotiacom procese SME Instrument interviews Zároveň chápe, že ide o pilot EIC, ale do budúcnosti nie je presvedčené o tom, aby FET Open zostal súčasťou EIC. 

FR má otázku, kto bude manažovať a vyhodnocovať “Prizes” (pozn.: EK alebo 3. sektor). FR zároveň v súvislosti so situáciou v Severnej Kórei požaduje zvýšený stupeň pozornosti pri “Low-Cost Space Launch” Prize. 

FR je presvedčené (podporilo DE), že agenda Advisory Group EIC by nemala byť limitovaná výhradne na aktivity týkajúce sa pilotnej fázy EIC a H2020. 

DE (podporené NL, ES) požaduje rešpektovanie všetkých vopred stanovených termínov, ktoré vyplývajú z komitológie. DE plne podporuje zapracované zmeny týkajúce sa EIC. Podľa DE (podporené NL) by EIC mal v budúcnosti lepšie reflektovať na synergie s programom Eurostars a ďalšími. DE (podporené ES) zároveň požaduje, aby boli členské štáty dostatočne informované o úspešnom kandidátovi pri SME Instrument a FTI. 

EK uviedla, že pri účasti asociovaných krajín pri jednej z H2020 Prizes môže prísť ešte k zmenám - táto výzva je však podmienená bezpečnostnými opatreniami, ktoré sa budú ešte vyhodnocovať. Delegácie budú včas informované o ich priebehu. 

EK uviedla, že všetky časti EIC budú vyhodnocovať erudovaní odborníci. Výzva na predkladanie žiadosti o hodnotiteľa EIC je stále otvorená. 

Science with and for Society:

Výzva pre rok 2018 sa otvára 5. decembra 2017 s termínom uzávierky 18. apríla 2018.
Výzva pre rok 2019 sa otvára 11. decembra 2018 s termínom uzávierky 2. apríla 2019.

Rozpočet na nadchádzajúce obdobie:
 
-	2018: 69.74 mil. EUR 
-	2019: 70.05 mil. EUR
-	2020: 73.3 mil. EUR

General Introduction:

Je možné, že pred finálnym schválením PP príde ešte k jeho menšej úprave. Zmeny v súčasnej verzii (od poslednej verzie) predstavujú informácie týkajúce sa referencie na strednodobé hodnotenie H2020,  bližší opis nových iniciatív v oblasti batérii, informácie o téme ”najvzdialenejších regiónov“, aktualizácia rozpočtov a objasnenia k referenciám k synergiám, EŠIF a iniciatíve PRIMA. 

Všetky aktualizácie boli zapracované, aby boli plne komplementárne k ďalším častiam PP. 

Komisia zdôraznila, že medzi jej hlavné priority patrí vývoj nových generácií elektrických automobilov a batérii. 
General Annexes: 

V porovnaní s poslednou verziou z júna 2017 boli zapracované komentáre členských štátov a prišlo k upraveniu niektorých častí v Annex C a Annex H. V texte prišlo zároveň k zjednodušeniu niektorých viet. 

Dissemination, exploitation and evaluation:

Komisia uviedla záväzok členských štátov EÚ prostredníctvom záverov Rady z mája 2016, v ktorých sa členské štáty zaviazali do roku 2020 prejsť na systém “Open Science”.

Komisia pripravuje novú iniciatívu „Open Research Platform“ - ide o online platformu, ktorá bude zadarmo ponúkať služby výskumným subjektom v H2020. Pokiaľ ide o práva a povinnosti subjektov v H2020, úspešné subjekty nebudú musieť povinne uvádzať svoje výsledky na tejto platforme. 

Cieľom tejto platformy má byť priblíženie sa k napĺňaniu zámeru zo záverov Rady. EÚ má zároveň záujem prostredníctvom tejto platformy demonštrovať svoj záujem stať sa svetovým lídrom v oblasti „Open Science“. 

Diskusia:

Zástupca PT uviedol, že publikovať výsledky svojej práce v médiách ako NATURE a ďalšie prináša so sebou istý stupeň exkluzivity. PT nie je presvedčené, či ide o vhodný nástroj, ktorý zabezpečí európskej výskumnej komunite exkluzivitu a pridanú hodnotu EÚ.  

Viacero členských štátov (FR, DE, IT, ES, PL, PT, IE, SE, HV, SI, AT, DK) podporilo FI návrh, ktorý sa týka pokračovania v aktivitách NCP Academy a zabezpečenia kontinuity v tranzitnom období a transferu informácií v prechodnom období medzi H2020 a FP9. Jedna z úloh NCP Academy by sa mala týkať toho, akým spôsobom zabezpečiť úspešnosť „Open Research Platform“.

AOB:

Aktivity súvisiace s Brexitom:

Pán Brendan Hawdon (z DG RTD) uviedol, že v súčasnej situácii je predčasné hovoriť o budúcich záväzkoch Spojeného kráľovstva, ktoré nastanú po procese vystúpenia z EÚ. Pokiaľ však Spojené kráľovstvo vystúpi, krajina je plnohodnotným členom EÚ a platia pre ňu všetky práva a povinnosti vyplývajúce zo súčasných pravidiel. 

Delegácia UK uviedla, že bližšie informácie a odpovede na často kladené otázky sa nachádzajú na oficiálnej webstránke britského ministerstva pre výskum a webstránke UKRO. Pre UK je prioritou pokračovať v doterajšej spolupráci s členskými štátmi EÚ na projektoch H2020.

DE (podporené PT) uviedlo, že v rámci pripravovaných konzorcií v programe  H2020 vyvstáva otázka o kredibilite (oprávneniu) britských partnerov, nakoľko viacero výziev bude trvať do obdobia po roku 2021. 

Research Defence: 

PL delegácia žiadala informáciu, či sa plánované znižovanie rozpočtu H2020 pre rok 2018 týka aj zníženia plánovaných výskumných aktivít v oblasti obrany. 

EK uviedla, že plánovanie znižovanie prostriedkov H2020 sa tejto oblasti netýka.

Rozpočet programu H2020 na rok 2018:

Návrh rozpočtu zo strany Komisie pre rok 2018 počítal s celkovým objemom finančných prostriedkov vo výške približne 160.6 miliárd EUR. Rada v júli reagovala na danú žiadosť znížením prostriedkov o 1.7 miliardy EUR. Vďaka tomu by rámcový program Horizont 2020 zaznamenal najväčšie straty.

Navrhované škrty, ktoré sa tiež stretli so silným odporom zo strany poslancov Európskeho parlamentu. Škrty zahŕňajú 46 miliónov EUR z programu satelitného navigačného systému Galileo a Egnos, 33 miliónov EUR z projektu ITER (International Thermonuclear Experimental Reactor) a 20 miliónov EUR z programu Copernicus - európskeho programu pre pozorovanie Zeme.

Rumunský europoslanec a spravodajca pre rozpočet Siegfried Mureşan minulý týždeň varoval, že škrty budú mať škodlivý účinok, čím ohrozia viaceré prebiehajúce výskumné projekty vrátane vytvorenia nových znalostných a inovačných spoločenstiev, ktoré pripravuje Európsky inovačný a technologický inštitút (EIT). 

eCORDA: 

Komisia pripravuje niekoľko opatrení, ktoré sa týkajú zlepšenia portálu eCorda. Zároveň pripravuje nový vizuálny nástroj “H2020 dashboard”, ktorý poslúži k lepšej orientácií. Dáta na eCorda budú obsahovať aj informácie o tretích stranách. Komisia očakáva, že už pri ďalšom publikovaní/aktualizovaní dát eCorda by mohli byť niektoré opatrenia implementované. 

Pripravované opatrenia sa zároveň týkajú: 

•	chýbajúcich Clean 2 Sky výziev,
•	chýbajúcich 1. kolových aplikantov,
•	nesprávnych NUTS kódov.

Komisia pripravuje stretnutie “eCorda user Group” k pripravovanému spusteniu vizuálneho nástroja, ktoré sa uskutoční 13. októbra 2017. Komisia bude posielať užívateľom eCorda bližšie informácie o spustení vizuálneho nástroja a zároveň bude sprístupnený priestor na vyjadrenie spokojnosti s novým nástrojom.

Výsledky prostredníctvom “H2020 dashboard” budú sprístupnené v dvoch verziách - jedna verzia bude sprístupnená verejnosti a druhá bude výhradne pre registrovaných užívateľov eCorda.

5.  Odporúčané závery:
•	Spolu s expertami strategického programového výboru prejsť revidovanú verziu PP a zvážiť prípadné pripomienky a odporúčania.
•	Spolu s Kanceláriou H2020 (CVTI SR) zvážiť prípravu informačných dní.
•	Zvážiť tiež účasť na CZEDER 2017 – české informačné dni k strednedobému hodnoteniu H2020 a panelovej diskusii k novému rámcovému programu (24.10.2017).
•	Zabezpečiť účasť na zasadnutí nominovaných užívateľov skupiny eCORDA.
•	Aktívne využívať prístupy do databáz CIRCA a eCORDA.
•	Postúpiť spracované pozičné dokumenty MŠVVaŠ SR (a PA7 EUSDR) k novému rámcovému programu Európskej Komisii.

6.   Prehľad prinesenej dokumentácie a miesto jej uloženia:
    Prinesené materiály – t.j. prezentácie z workshopu, zo zasadnutia a zápisy EK z predchádzajúcich zasadnutí sú k dispozícii u účastníkov ZPC na sekcii vedy a techniky (SVT) a prístupné v databáze CIRCA (prihláseným užívateľom). Revidovaný PP by mal byť bude verejnosti sprístupnený koncom októbra 2017.

7.   Osobitne vyhodnotený očakávaný prínos:
     Oceňujeme možnosť účasti na workshope zorganizovanom Európskou Komisiou, ktorý sa uskutočnil deň pred zasadnutím strategického výboru. 
   Na workshope mali účastníci možnosť dozvedieť sa pohľad Komisie k pripravovanému novému rámcovému programu, zdieľať svoje názory a odporúčania, a tiež spoznať stanoviská ostatných zúčastnených krajín. 
    Najdôležitejšie body zo zasadnutia strategického výboru sú zhrnuté v úvodnej časti správy zo ZPC.

8.    Spôsob zverejnenia výsledkov ZPC, prenos získaných informácií:
Správa z cesty bude zverejnená na webovom sídle MŠVVaŠ SR.
Súhlasíme so zverejnením správy na internete.

Správu vypracovalí: 						Dátum:
Jaroslava Szüdi, Andrej Kurucz	, Ľubica Pitlová                  		20.9.2017

Správu schválili:
Ľubica Pitlová, 26 A0
riaditeľka odboru 
Marek Hajduk
generálny riaditeľ SVT